** Р Е П У Б Л И К А Б Ъ Л ГА Р И Я**

 **МИНИСТЕРСТВО НА ЗДРАВЕОПАЗВАНЕТО**

 **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**26.(558) ИЗДАВАНЕ НА УДОСТОВЕРЕНИЕ ЗА ПРАВОСПОСОБНОСТ ЗА ИЗПЪЛНИТЕЛ НА ДЕЗИНФЕКЦИИ, ДЕЗИНСЕКЦИИ И ДЕРАТИЗАЦИИ**

**I. Наименование на административната услуга:** Издаване на удостоверение за правоспособност за изпълнител на дезинфекции, дезинсекции и дератизации.

**II. Правно основание**

* Наредба № 1 от 5 януари 2018 г.за условията и реда за извършване на дезинфекции, дезинсекции и дератизации, чл. 7, ал.2 , чл.8 и 9 от същата наредба;
* Заповед на Министъра на здравеопозването № РД-01-70 / 02.03.2018г.;
* **Приложение № 4** «Такси, събирани от регионалните здравни инспекции, поискани от физически или юридически лица»**към чл. 29гот Тарифата за таксите, които се събират от органите на държавния здравен контрол** и националните центрове по проблемите на общественото здраве по закона за здравето *(Ново - ДВ, бр. 38 от 2011 г., изм. - ДВ, бр. 81 от 2012 г., в сила от 23.10.2012 г., изм. и доп. - ДВ, бр. 17 от 2018 г.).*

**ІІІ. Характеристика**

**Цел -** Участие в курс за обучение ; полагане на изпит ; получаване на удостоверение.

**Предмет -** Удостоверението се издава въз основа на разработена програма, съгласувана с МЗ.

**Дефиниция -** Въз основа на Наредбата на МЗ се уреждат условията и реда за извършване на дейности по дезинфекция, дезинсекция и дератизаиця.

**ІV. Процедура**

**Компетентни органи: Д**ирекция”Надзор на заразните болести”, отдел”Противоепидемичен контрол”, като курсовете се организират и провеждат от главен инспектор – биолог, с участието на началник отдел ”Противоепидемичен контрол” и директор Дирекция ”Надзор на заразните болести ”.

**Заявител:** физически лица , с най-малко средно образование.

**Нормативно-установени изисквания:** За курс за изпълнители на дейности по дезинфекция, дезинсекция и дератизаиця се приемат лица, с най-малко средно образование.

**Необходими документи:**

1. Заявление
2. Копие от документ, удостоверяващ завършено образование / най - малко средно/.
3. Фактура за платени такси

***Забележка:*** Заявлението и придружаващите документи могат да се подадат устно – чрез съставяне на Протокол от длъжностното лице; на място на Административно гише за обслужване на физически и юридически лица в РЗИ – Враца, ул. Черни Дрин № 2; чрез лицензиран пощенски оператор или по електронен път.

**Вътрешен ход на процедурата**

1. Подаване на Заявление за участие в курс и заплащане на такса на Гишето за административно обслужване на граждани.
2. Провеждане на курс в рамките на 40 часа по програма за обучение за придобиване на правоспособност за изпълнители.
3. Изготвяне на протокол от провеждането на изпита.
4. Издаване на удостоверение за правоспособност.

**Такси:** Същите са съгласно **Приложение № 4**(Такси, събирани от регионалните здравни инспекции, поискани от физически или юридически лица)**към чл. 29гот Тарифата за таксите, които се събират от органите на държавния здравен контрол** и националните центрове по проблемите на общественото здраве по закона за здравето *(Ново - ДВ, бр. 38 от 2011 г., изм. - ДВ, бр. 81 от 2012 г., в сила от 23.10.2012 г., изм. и доп. - ДВ, бр. 17 от 2018 г.)*

* За провеждане на Курс за обучение, изпит и издаване на удостоверение за изпълнители на ДДД дейности по утвърдена от министъра на здравеопазването програма, за 1 лице- **259 лв.**

Заплащането може да се извърши по банков и /или електронен път; в брой – на Административно гише за обслужване на физически и юридически лица в РЗИ - Враца, ул.”Черни Дрин” № 2 или чрез ПОС – терминал.

**Резултати от процедурата:**

Обучение на правоспособни **изпълнители** на дейности по дезинфекции, дезинсекции и дератизации. Изпълнителите получават удостоверение, че са участвали в курса и са положили успешно изпит, и това им дава право да работят във фирми, извършващи такива дейности, като е задължително това да става под ръководството на правоспособен ръководител на дейности по дезинфекции, дезинсекции и дератизации.

***Забележка***: Ръководителите се обучават задължително в Национален център по заразни и паразитни болести – София*.*

**Правни последици:**

Спазване на изискванията за опазване на околната среда с биоциди и здравето на хората.

**Срок**: Издаденото удостоверение е безсрочно.

**V. Образци и формуляри**

* **Заявление**
* **Удостоверение**